Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 114/14/5502	Čadca, 19.5.2015
EEČ : 2-37-114-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 336,94 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: XXXXX, XXXXX číslo účtu: XXXXX , VS: XXXXX, 30,00 €
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Obv.odd. PZ Čadca pod spisovou značkou ORP-105/OO-CA-2014.
Skutková veta:
dňa 2. 12.2013 v presne nezistenom čase odcudzil v obchodnom dome XXXXX, hraciu konzolu PS3 Gamer Pack a následne dňa 8. 12. 2013 v čase okolo 15:40 hod. opätovne odcudzil v obchodnom dome XXXXX, epilátor zn. Rowenta, holiaci strojček zn. Braun, odžmolkovač zn. Sencor, holiaci strojček zn. Tristar, kozmetickú tašku zn.. Schauma a kozmetickú tašku zn. Dove, čím poškodenému obchodnému domu XXXXX spôsobil odcudzením veci škodu v sume 336,94  €, 
Právna veta:
pretože sa schválil zmier medzi obvineným a poškodeným

.

Odôvodnenie: 
	Uznesením povereného príslušníka Obvodného oddelenia PZ v Čadci pod sp. zn. ČVS:ORP-105/OO-CA-2014 zo dňa 29. januára 2014 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 1 Trestného zákona na tom skutkovom základe, ako je uvedené vo výrokovej časti predmetného uznesenia.

	Podľa § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Prečinu krádeže podľa § 212 odsek 1 Trestného zákona sa dopustí ten kto si prisvojí cudziu vec tým, že sa jej zmocní a spôsobí tak malú škodu, za čo sa potrestá odňatím slobody až na dva roky.

	Preskúmaním príslušného spisového materiálu som zistila, že v predmetnej veci sa koná o prečinoch, na ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

	Obvinený XXXXX uzatvoril s poškodeným prostredníctvom probačného a mediačného úradníka Okresného súdu v Čadci, dohodu o zmieri, v rámci ktorej obvinený XXXXX  vyhlásil, že spáchal skutok tak ako je uvedené vo výrokovej časti tohto uznesenia, pričom skutok napĺňa znaky skutkovej podstaty prečinu krádeže podľa § 212 ods. 1 Trestného zákona.

	Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný a napokon dňa 15.5.2015 manželka obvineného XXXXX uhradila za obvineného XXXXXa  do pokladne Okresnej prokuratúry v Čadci peňažnú sumu vo výške 60,-€, určenú na všeobecne prospešné účely pre XXXXX, IČO:XXXXX, číslo účtu: XXXXX , VS: XXXXX v sume 30 € a na peňažnú pomoc obetiam trestnej činnosti v sume 30,00 €. Táto suma je primeraná závažnosti spáchaného trestného činu. 

	Obvinený svojho konania úprimne oľutoval, poškodenému sa ospravedlnil, spôsobenú škodu mu uhradil v celom rozsahu a poškodený si v trestnom konaní voči obvinenému neuplatnil žiadny iný nárok na náhradu škody spôsobenej trestným činom. 

	Obvinený a poškodený s týmto spôsobom vybavenia veci vyslovili súhlas. 

		Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Vzhľadom na vyššie uvedené ako i na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia a podľa § 220 ods. 1 Trestného poriadku som schválila zmier medzi obvineným a poškodeným a následne som podľa § 215 ods. 1 písm. g) Trestného poriadku zastavila trestné stíhanie proti obvinenému XXXXX.

Poučenie: 
Proti tomuto uzneseniu sťažnosť nie je prípustná

JUDr. Monika Koteková
prokurátorka